CELEX: 62017CA0107
Language: hr
Date: 2018-07-25 00:00:00
Title: Predmet C-107/17: Presuda Suda (četvrto vijeće) od 25. srpnja 2018. (zahtjev za prethodnu odluku koji je uputio Lietuvos Aukščiausiasis Teismas – Litva) – „Aviabaltika” UAB protiv „Ūkio bankas” AB, u likvidaciji (Zahtjev za prethodnu odluku — Direktiva 2002/47/EZ — Izvršenje ugovorâ o financijskom kolateralu — Pokretanje postupka u slučaju nesolventnosti nad primateljem financijskog kolaterala — Nastupanje događaja izvršenja kolaterala — Uključenje financijskog kolaterala u stečajnu masu — Obveza namirenja tražbina ponajprije iz financijskog kolaterala)

17.9.2018   
            
            
               HR
            
            
               Službeni list Europske unije
            
            
               C 328/13
            
         
      Presuda Suda (četvrto vijeće) od 25. srpnja 2018. (zahtjev za prethodnu odluku koji je uputio Lietuvos Aukščiausiasis Teismas – Litva) – „Aviabaltika” UAB protiv „Ūkio bankas” AB, u likvidaciji
      (Predmet C-107/17) (1)
      
      ((Zahtjev za prethodnu odluku - Direktiva 2002/47/EZ - Izvršenje ugovorâ o financijskom kolateralu - Pokretanje postupka u slučaju nesolventnosti nad primateljem financijskog kolaterala - Nastupanje događaja izvršenja kolaterala - Uključenje financijskog kolaterala u stečajnu masu - Obveza namirenja tražbina ponajprije iz financijskog kolaterala))
      (2018/C 328/14)
      Jezik postupka: litavski
      
         Sud koji je uputio zahtjev
      
      Lietuvos Aukščiausiasis Teismas
      
         Stranke glavnog postupka
      
      
         Tužitelj:„Aviabaltika” UAB
      
         Tuženik:„Ūkio bankas”, AB, u likvidaciji
      
         Izreka
      
      
                  1.
               
               
                  Članak 4. stavak 5. Direktive 2002/47/EZ Europskog parlamenta i Vijeća od 6. lipnja 2002. o financijskom kolateralu, kako je izmijenjena Direktivom 2009/44/EZ Europskog parlamenta i Vijeća od 6. svibnja 2009., valja tumačiti na način da nalaže državama članicama da donesu propis koji primatelju kolaterala osnovanog na temelju ugovora o financijskom kolateralu sa zasnivanjem posebnog založnog prava omogućuje da svoju tražbinu nastalu zbog neispunjenja relevantnih financijskih obveza namiri iz tog kolaterala ako događaj izvršenja kolaterala nastupi nakon što je nad njim pokrenut postupak u slučaju nesolventnosti.
               
            
                  2.
               
               
                  Članak 4. stavke 1. i 5. Direktive 2002/47, kako je izmijenjena Direktivom 2009/44, valja tumačiti na način da primatelju kolaterala osnovanog na temelju ugovora o financijskom kolateralu sa zasnivanjem posebnog založnog prava ne nalaže obvezu da svoju tražbinu nastalu zbog neispunjenja relevantnih financijskih obveza najprije namiri iz tog kolaterala.
               
            
         (1)  SL C 161, 22. 5. 2017.